16.4.84 De Europæiske Fællesskabers Tidende Nr. C 103/37 
Udtalelse om forslag til Rådets forordning (EØF) om ændring af forordning (EØF) 
nr. 2727/75 om den fælles markedsordning for korn 
(84/C 103/13) 
Den tekst, som er udtalelsens genstand, er offentliggjort i De Europæiske Fælleskabers 
Tidende nr. C 298 af 4. november 1983, side 4. 
A. UDTALELSENS JURIDISKE GRUNDLAG 
Rådet besluttede den 24. oktober 1983, i medfør af artikel 47 og 198 i traktaten om 
oprettelse af Det europæiske økonomiske Fællesskab, at høre Det økonomiske og 
sociale Udvalg om det nævnte forslag. 
B. DET ØKONOMISKE OG SOCIALE UDVALG UDTALELSE 
Det økonomiske og sociale Udvalg vedtog sin udtalelse på sin 215. plenarforsamling 
afholdt i Bruxelles den 29. februar og den 1. marts 1984. 
Udtalelsens ordlyd er følgende: 
DET ØKONOMISKE OG SOCIALE UDVALG 
HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 47 og 198, 
under henvisning til anmodning af 24. oktober 1983 
fra Rådet for De europæiske Fællesskaber om for­
slag til Rådets forordning (EØF) om ændring af for­
ordning (EØF) nr. 2727/75 om den fælles markeds­
ordning for korn, 
under henvisning til beslutning truffet af sit præsi­
dium den 25. oktober 1983 om at pålægge Land-
brugsafdelingen at udarbejde udtalelse om forslaget, 
under henvisning til udtalelse vedtaget af Landbrugs-
afdelingen på det 249. møde den 9. og 10. februar 
1984, 
under henvisning til mundtlig beretning aflagt af 
ordføreren, Gerard de Caffarelli, og 
under henvisning til forhandlingerne på den 
215. plenarforsamling den 29. februar og 1. marts 
1984 (mødet den 1. marts 1984) — 
med 59 stemmer mod 8, mens 7 undlod at stemme 
VEDTAGET FØLGENDE UDTALELSE: 
1.1. Korn — og deraf afledte produkter — er et 
strategisk vigtigt produkt i verdensøkonomien, hvil­ket i vid udstrækning udnyttes af de lande, som 
konkurrerer med EF (USA, Canada), takket være 
effektive handelspolitiske instrumenter. 
1.2. Udvalget har set nærmere på afsætningsvan­
skelighederne for korn, som for øjeblikket resulterer 
i opbygning af store lagre i EF, og som skyldes dels 
den kraftige stigning i kornproduktionen i EF og 
dels importen af substitutionsprodukter. 
i) Importen af substitutionsprodukter har betyd­
ning for den økonomiske aktivitet og for 
beskæftigelsen i visse vigtige sektorer i EF, 
såsom importvirksomhederne, en del af den 
industri, som emballerer og forædler korn, samt 
visse landbrugsregioner. 
ii) På den anden side er det urimeligt at importere 
substitutionsprodukter i så voldsomme mæng­
der, at kornsektoren rammes af afsætningspro-
blemer i den aktuelle størrelsesorden, når man så 
samtidig anklager denne sektor for at være skyld 
i overskudsproduktion, og når man tværtimod 
bør fremme brugen af EF-korn (af hensyn til 
udviklingen af afsætningsmarkederne i Europa 
og af budgethensyn (der spares eksportrestituti­
oner)). Der skal bl.a. tages hensyn til forsynin­
gen med foder. 
Kommissionen anfører, at en hurtig og effektiv 
begrænsning af importen af kornsubstitutionspro-
dukter er en forudsætning for, at garantitærsklerne 
Nr. C 103/38 De Europæiske Fællesskabers Tidende 16. 4. 84 
kan overholdes fremover; afdelingen anmoder der­
for Kommissionen om at lægge mere præcise forslag 
om substitutionsprodukter frem. 
Udvalget har med tilfredshed noteret sig Kommissi­
onens forslag om at indlede forhandlinger med USA 
på basis af Gatt-bestemmelserne. 
2.1. Efter Kommissionens opfattelse berettiger sta­
biliseringen af efterspørgslen såvel i EF som på de 
eksterne markeder, at der fastsættes EF-garantitærsk-
ler. Der kan sættes spørgsmålstegn ved denne 
begrundelse, idet Kommissionen på eget initiativ 
har begrænset eksporten til tredjelande og dermed 
forårsaget, at kontrakter på en betydelig tonnage har 
måttet annulleres. Det kan derfor diskuteres, om der 
har været tale om a) reelle afsætningsvanskeligheder 
på verdensmarkedet, b) at overlade en passende 
markedsandel til EF's konkurrenter eller c) at 
begrænse den finansielle belastning (til restitutio­
ner). 
Under disse omstændigheder forsøger Kommissio­
nen ikke at gribe fat i spørgsmålet om, hvor meget 
der egentlig kan eksporteres, men søger blot at 
begrænse produktionen og undlader at iværksætte 
den dynamiske eksportpolitik, som Udvalget gen­
tagne gange har slået til lyd for. 
Udvalget erkender EF's rolle som eksportør, men 
gør opmærksom på, at en fornyelse af eksportpoli­
tikken : 
i) ikke må indebære udgifter, som ikke står i for­
hold til produktets værdi; 
ii) må omfatte midler, som er afstemt efter EF's 
særlige karakteristika, og således at EF's ekspor­
tører sikres retfærdige vilkår, som svarer til dem, 
der gælder for eksportørerne i de konkurrerende 
lande. Hertil hører også en effektiv eksportkre­
ditpolitik samt en obligatorisk eksportgaranti-
forsikring. 
2.2. Udvalget går ind for en politik, som tager sigte 
på at forbedre kvaliteten af EF's bageegnede hvede­
sorter, både dem, der afsættes på det interne 
EF-marked, og dem, der går til eksport: 
Det er vigtigt at forsyne industrien med brødhvede­
partier af tilfredsstillende kvalitet (dvs. som er af en 
sund og god handelsmæssig kvalitet). Det er ligele­
des ønskeligt, at de forskellige kornkvaliteters værdi 
i højere grad finder deres afspejling i markedsvilk­
årene. Udvalget er imidlertid overrasket over de foranstalt­
ninger, Kommissionen foreslår, og som går ud på at 
indsnævre forskellen mellem interventionsprisen for 
bageegnet hvede og foderhvede. En sådan bestem­
melse er i modstrid med målsætningen om at forbed­
re sorterne. Risikerer man ikke hermed at sætte 
»silo«-prissystemet, hvis store nytte Kommissionen 
har understreget gentagne gange, alvorligt på spil? 
I øvrigt er det beklageligt, at Kommissionen ikke 
tager højde for alle de økonomiske konsekvenser, 
som dens forslag får for EF's kornhandel og -indu­
stri. For det første vil disse tekniske bestemmelser i 
urimelig grad øge det handelsmæssige ansvar, som 
påhviler forhandlerne i forbindelse med udvælgel­
sen og udbudet af eksportsorterne. For det andet vil 
indførelsen af kvalitative eksportrestriktioner uund­
gåeligt medføre, at der overføres bestemte kornkva­
liteter til interventionsmarkedet, for hvilket der alle­
rede findes strenge kriterier. Udvalget frygter derfor, 
at tekniske foranstaltninger af denne slags kan give 
anledning til markedsforstyrrelser. 
2.3. Udvalget har behandlet Kommissionens for­
slag om at indføre en interventionsordning for sorg-
hum, som svarer til den, der gælder for de øvrige 
kornsorter. 
Selv om det ikke er vanskeligt at afsætte sorghum, er 
det faktisk ønskeligt, at der — i forlængelse af en 
rådsbeslutning — indføres en sådan bestemmelse; 
dette kan begrundes med følgende: 
i) Produktionen af sorghum har stor betydning i 
EF's middelhavsregioner; 
ii) markedet for dette produkt bør have samme 
opbygning som markedet for majs (de to afgrø­
der har stort set den samme næringsværdi), som 
er så vandkrævende, at den ikke er egnet til 
middelhavsregionerne. 
2.4. Kommissionen foreslår at indføre en garanti­
tærskel for hård hvede, som der angiveligt skulle 
være regionale overskud af i EF. Udvalget gør Kom­
missionen opmærksom på, at EF som helhed endnu 
ikke er selvforsynende inden for denne sektor. Det 
ville derfor være unormalt at indføre generelle 
restriktioner, blot fordi der i nogle lande forekom­
mer lokale skævheder. Af samme grund vil det hel­
ler ikke være berettiget at svække interventionsord-
ningen ved at gøre den frivillig. 
Hård hvede har stor betydning for levnedsmiddelin­
dustrien og økonomien i middelhavsregionerne; det 
16.4.84 De Europæiske Fællesskabers Tidende Nr. C 103/39 
er paradoksalt, at Kommissionen netop nu, hvor 
den hævder at ville genskabe balancen til fordel for 
disse regioner, foreslår foranstaltninger, som ram­
mer produktionen af hård hvede, der er en af de vig­
tigste, rationelle alternative afgrøder i middelhavsre-
gionerne. 
Udvalget mener derfor, at politikken for hård hvede 
bør være global og konsekvent, og at der bør tages 
fornødent hensyn til de sociale akspekter, til mid­
delhavslandbrugets særlige karakter, til forædlings­
industriens behov og til forbrugerne. 
2.5. Konklusion 
2.5.1. Med hensyn til prispolitikken for korn 
mener Udvalget: 
i) at det i økonomisk henseede er urealistisk at 
foretage en sammenligning af konkurrenceev­
nen for EF-korn og korn fra konkurrerende 
lande, hvis man udelukkende sammenligner pri­
ser; sammenligningen er uheldig, fordi forhol­
dene adskiller sig stærkt i de konkurrerende 
lande, med hensyn til produktionens naturlige 
og strukturelt betingede vilkår, prisdannelsen, 
særlige transporttariffer samt udviklingen i 
landbrugets økonomiske og valutariske ramme­
vilkår (forskellig udvikling i inflation, valuta­
kurser, ...); 
ii) at EF's kornsektor skal kunne tilpasse sig den 
internationale konkurrence. Denne tilpasning 
bør finde sted under vilkår, som svarer til de 
særlige forhold, der gælder i EF. 
2.5.2. Udvalget erkender, at der tidligere er begået 
fejltagelser med hensyn til prisforholdet mellem de 
forskellige kornsorter; disse fejltagelser har resulte­
ret i forstyrrelser i samhandelen på såvel det interne 
EF-marked som på eksportmarkedet. 
2.5.3. På denne baggrund fremsætter Udvalget føl­
gende henstillinger: 
Bruxelles, den 1. marts 1984. i) Målsætningen om at tilnærme EF's kornpriser 
til priserne i de vigtigste konkurrerende lande, 
som foreslået af Kommissionen, er urealistisk, 
fordi der ikke tages højde for forskellene i hen­
seende til produktionsfaktorer, konkurrence­
evne og handelspolitik i verdens vigtigste eks­
portlande. 
ii) Man kan søge dels at skabe balance mellem 
udbud og efterspørgsel og dels at forbedre EF's 
kornsektors konkurrenceevne ved at lade den 
europæiske garantitærskel træde i anvendelse, 
hvilket vil resultere i en nedgang i interventions-
prisen, dersom tærsklen overskrides. 
Denne form for landbrugermedansvar bør træde 
i funktion, når der gør sig ganske bestemte mar­
kedsvilkår gældende, f.eks. når importen af sub-
stitutionsprodukter rent faktisk stabiliseres. 
Selv om man ikke ønsker at gøre EF selvforsy­
nende på landbrugs- og levnedsmiddelområdet, 
er det således, urimeligt at pålægge EF's land­
brugere byrder, hvis der ikke samtidig lægges til­
svarende byrder på importen af substitution-
sprodukter. Substitutionsprodukterne er som 
hovedregel restprodukter fra forarbejdningsin­
dustrien og fremstilles således på vilkår, som 
gør det vanskeligt at konkurrere med dem. I 
denne forbindelse må GATT-bestemmelserne 
overholdes. 
iii) Inden for rammerne at det eksisterende silopris­
system bør man fremme en politik til forbedring 
af de bageegnede kornsorters kvalitet, så indu­
striens, handelens og forbrugernes behov kan 
imødekommes. 
iv) De kontraherende parter inden for GATT skal 
gensidigt overholde og anvende de multilaterale 
handelsaftaler; det er kun rimeligt, at EF indta­
ger den plads, der tilkommer det på verdens­
plan, ligesom det er forståeligt, at EF træffer de 
foranstaltninger, som er påkrævet, for at kunne 
beskytte dets handelsmæssige stilling verden 
over på samme effektive måde som de konkur­
rerende lande. 
Fran<;ois CEYRAC 
Formandfor 
Det økonomiske og sociale Udvalg 
Nr. C 103/40 De Europæiske Fællesskabers Tidende 16. 4. 84 
BILAG 
til Det økonomiske og sociale Udvalgs udtalelse 
Forkastede ændringsforslag 
Følgende ændringsforslag til afdelingens udtalelse, som var indgivet i overensstemmelse med for­
retningsordenen, blev forkastet af udvalget under debatten: 
Side 2 ii) 
Teksten erstattes med følgende: 
»De aktuelle afsætningsproblemer kan kun til en vis grad forklares med importen af kornsubstitu-
tionsprodukter. Den ringe efterspørgsel på verdensmarkedet og den høje dollarkurs spiller en 
meget større rolle. Anvendelsen af substitutionsprodukter er blevet stimuleret af de kraftige stig­
ninger i kornpriserne, som har fundet sted, og dette har bl.a. tvunget blandingsfoderindustrien til 
at søge efter alternativer.«. 
Resultatet af afstemningen 
39 stemte for, 41, stemte imod, 3 undlod at stemme. 
Side 4 — pkt. 2 
Punktet affattes således: 
»Udvalget mener, at de forskellige brødhvedesorter på et frit marked skulle kunne opnå en pas­
sende højere pris end foderhvede, ligesom er tilfældet med maltbyg i forhold til almindelig byg. 
Referenceprisen for minimumsbrødhvedekvaliteter er derfor unødvendig og tager primært sigte 
på at sikre en højere pris på en hvedekvalitet, hvoraf en stor del ikke accepteres af melproducen­
terne til brødfremstilling. Udvalget mener derfor, at referenceprisen for brødhvede af minimums-
kvalitet bør afskaffes. Indtil da godkender det Kommissionens forslag om at indsnævre forskel­
len mellem denne referencepris og den fælles interventionspris for hvede.«. 
Resultatet af afstemningen 
20 stemte for, 36 stemte imod, 15 undlob at stemme. 
Udtalelse om forslag til Rådets forordning (EØF) om ændring af forordning (EØF) 
nr. 337/79 om den fælles markedsordning for vin 
(84/C 103/14) 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 338 af 15. december 1983. 
A. UDTALELSENS JURIDISKE GRUNDLAG 
Rådet besluttede den 14. december 1983, i medfør af artikel 47 og 198 i traktaten om 
oprettelse af Det europæiske økonomiske Fællesskab, at høre Det økonomiske og 
sociale Udvalg om det nævnte forslag.